[{"text_idx": "#000001", "text": "Pa\u0308rnumaa Vo\u0303idupu\u0308ha maratoni soodsaim registreerimisvoor kestab 28. veebruarini"}, {"text_idx": "#000002", "text": "Suviste spordiplaanide tegemise aeg on ka\u0308es! Mo\u0308o\u0308dunud aasta erisu\u0308ndmuse Maraton EV100 ja\u0308rgselt on taas kavas Pa\u0308rnumaa Vo\u0303idupu\u0308ha maraton, kutsudes suve algust ta\u0308histama sportliku va\u0308ljakutsega."}, {"text_idx": "#000003", "text": "22. juunil kaheksandat korda toimuv spordisu\u0308ndmus pakub traditsiooniliselt vo\u0303imalust la\u0308bida rada kordumatul trajektooril, viies osaleja mo\u0308o\u0308da olulistest ajalooma\u0308lestistest ning tutvustab Pa\u0308rnumaa kaunist loodust. Pulli ku\u0308la, Reiu muinasasula leiukoht, Reiu-Raeku\u0308la luitema\u0308nnik, pilkupu\u0308u\u0308dev Jaansoni kallasrada, Tallinna Va\u0308ravad, Vallika\u0308a\u0308r, Pa\u0308rnu rand \u2013 need on vaid mo\u0303ned orientiirid, mis muudavad maratonikogemuse omalaadseks. Lisaks maratonile on kavas poolmaraton ning lastejooksud."}, {"text_idx": "#000004", "text": "Maratonipa\u0308ev saab alguse kell 15.00, mil Torist antakse la\u0308he klassikalisele maratonile. Need, kel 42 kilomeetrit u\u0308le jo\u0303u ka\u0308ib, saavad oma katsumuse poolmaratoni la\u0308bimisega, mille stardipauk ko\u0303lab kell 16.45 Paikuse vabao\u0303hulava territooriumilt. Ko\u0303ik va\u0308ikesed jooksuso\u0303brad aga kogunevad Pa\u0308rnus Iseseisvuse va\u0308ljakul, kus alates kell 14.30 toimuvad lastejooksud. Jooksu finis\u030ciala on pu\u0308stitatud Pa\u0308rnu kesklinna Iseseisvuse va\u0308ljakule. U\u0308htekokku oodatakse jooksurajale ligi 700 pikamaajooksjat ning sadu lapsi."}, {"text_idx": "#000005", "text": "Ko\u0303iki maratonil ja poolmaratonil osalejaid ootab finis\u030cis eridisainiga medal. Lisaks on maratoni ja poolmaratoni stardipaketis jooksu su\u0308mboolikaga Crafti sa\u0308rk."}, {"text_idx": "#000006", "text": "\u201eVo\u0303idupu\u0308ha maratonist on saanud oodatud jooksusu\u0308ndmus. Kuna ta\u0308navune maraton toimub laupa\u0308eval, on lootust, et ehk tuleb sama suurusja\u0308rk osalejaid nagu mullusel maraton EV100 erijooksul. Kindlasti la\u0308heb paljudele peale Pa\u0308rnumaa po\u0303nev ja ehe rada ning on kuulda, et ku\u0308lmaks ei ja\u0308ta va\u0308gev medal ning kvaliteetne jooksusa\u0308rkki,\u201c tutvustas peakorraldaja Vahur Ma\u0308e selle aasta plaane."}, {"text_idx": "#000007", "text": "Mo\u0308o\u0308dunud aasta erisu\u0308ndmuse raames toimus unikaalne e-maraton, mis vo\u0303imaldas osaleda ka neil, kel erinevatel po\u0303hjustel ei olnud vo\u0303imalik Pa\u0308rnusse kohale tulla, kuid soovisid jooksust osa saada. Kuna virtuaaljooks osutus va\u0308gagi populaarseks, kuulub see programmi ka ta\u0308navu."}, {"text_idx": "#000008", "text": "Startida on vo\u0303imalik igal pool ja osalejale sobival kellaajal u\u0308le maailma, ent seda ajavahemikus 21.-27. juuni. Distantsivalikus on maraton (42 km) ja poolmaraton (21 km). E-maratonile saab fikseeritud hinnaga kirja panna 19. juunini."}, {"text_idx": "#000009", "text": "\u201eE-maratonil on meie plaanides eriline koht. Ja\u0308tkame kontseptsiooni arendamist, sest tundub, et rahvale see meeldib. Juba praegu on registreerimisest na\u0308ha, et starti plaanib tulla uusi jooksuso\u0303pru. Ja nagu ikka, ko\u0303igile e-jooksjatele postitame tunnustusena kauni medali,\u201c ra\u0308a\u0308kis Vahur Ma\u0308e."}, {"text_idx": "#000010", "text": "Korraldusmeeskonna juht lisas, et ko\u0303ik e-maratonil osalejad teevad taas va\u0308ikese heateo. Kui mullu toetati igast osalustasust kolme euroga kanuuaerutajast olu\u0308mpialootust Joosep Karlsonit, siis ta\u0308navu panustab iga osaleja samas va\u0308a\u0308ringus Pa\u0308rnumaa juurtega jooksulootuse Karl Ma\u0308e pu\u0308rgimist 2020. aasta Euroopa meistrivo\u0303istlustele."}, {"text_idx": "#000011", "text": "* Pa\u0308rnu Keskuse infopunktis kuni 19.06 kell 18.00.\nSoodsaim registreerimine kestab 28. veebruarini! Lastejooksudele avatakse registreerimine 1. juunist."}, {"text_idx": "#000014", "text": "Vo\u0303idupu\u0308ha maratoni raames selgusid Pa\u0308rnumaa meistrid"}, {"text_idx": "#000016", "text": "Kuumalaine no\u0303uab pikamaajooksjatelt erilist ta\u0308helepanu"}]